APSPRIEDES NOTEIKUMI
Atklātam konkursam
“Pārtikas pārvadāšanas kravas furgona ar saldētavu-ledusskapi un dažāda veida mikroautobusu iegāde”
identifikācijas Nr. VALIC 2025/153/TN-P-AK

Valsts aizsardzības loģistikas un iepirkumu centrs (turpmāk – Centrs) saskaņā ar Publisko iepirkumu likuma (turpmāk – PIL) 18. panta otro prim daļu rīko apspriedi par plānotā atklāta konkursa “Pārtikas pārvadāšanas kravas furgona ar saldētavu-ledusskapi un dažāda veida mikroautobusu iegāde”, identifikācijas numurs VALIC 2025/153/TN-P-AK, nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1. Iepirkuma priekšmets ir pārtikas pārvadāšanas kravas furgona ar saldētavu-ledusskapi un dažāda veida mikroautobusu iegāde, saskaņā ar tehniskajām specifikācijām. Iepirkuma priekšmets sadalīts šādās daļās:
2.1.1. iepirkuma priekšmeta 1. daļa - Mikroautobuss (4x2) K-9 ar operatīvā transportlīdzekļa statusu; 
2.1.2. iepirkuma priekšmeta 2. daļa - Kravas mikrotautobuss (4x2) (refrežirators);
2.1.3. iepirkuma priekšmeta 3. daļa - Mikroautobuss (4x4) remontdarbnīca.
2.2. Plānotie pasūtījuma apjomi:
2.2.1. Mikroautobuss (4x2) K-9 ar operatīvā transportlīdzekļa statusu – 2 gb.;
2.2.2. Kravas mikrotautobuss (4x2) (refrežirators) – 2 gb.;
2.2.3. Mikroautobuss (4x4) remontdarbnīca – 2 gb.
2.3. CPV kods: 34100000-8 (mehāniskie transportlīdzekļi), 34114400-3 – (mikroautobusi).
3. Apspriedes norise:
3.1. Apspriedes laikā ieinteresētie piegādātāji var iepazīties ar pretendentu kvalifikācijas prasībām, kuras norādītas pievienotajā dokumentā “Dokumentācijas pilnveides priekšlikumi” (veidlapa) (1. pielikums), un tehnisko specifikāciju (2. pielikums) prasībām un sniegt priekšlikumus iepirkuma dokumentācijas pilnveidei.
3.2. Apspriedes norises laiks: datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā par apspriedi un Elektronisko iepirkumu sistēmā e-konkursu apakšsistēmā šīs apspriedes sadaļā “Termiņi”.
4. Ieinteresēto piegādātāju priekšlikumu iesniegšanas kārtība:
4.1. [bookmark: _Hlk193463000]Ieinteresētie piegādātāji priekšlikumus norāda dokumentācijas pilnveides priekšlikumu veidlapā un noteiktajā termiņā iesniedz Elektronisko iepirkumu sistēmā e-konkursu apakšsistēmā šīs apspriedes sadaļā “Pretendentu jautājumi un komentāri”.
4.2. Ieinteresētie piegādātāji priekšlikumus sagatavo konstruktīvi, sniedzot objektīvu un konkrētu pamatojumu iepirkuma dokumentācijas pilnveidei.
4.3. Ieinteresētie piegādātāji izvērtē, vai priekšlikumos ietvertā informācija ir uzskatāma par komercnoslēpumu vai konfidenciālu informāciju, un attiecīgi to norāda iesniegtajos priekšlikumos.

5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaut iepirkuma dokumentācijā. Jautājumi par iepirkuma priekšmetu nav uzskatāmi par priekšlikumiem, un uz tiem apspriedes ietvaros iepirkuma komisija atbildi nesniedz.
5.2. Iepirkuma komisija ieinteresētajiem piegādātājiem par iesniegtajiem priekšlikumiem nesniedz detalizētu izvērtējumu un pamatojumu priekšlikumu iekļaušanai vai neiekļaušanai iepirkuma dokumentācijā.
5.3. Iepirkuma komisija ieinteresēto piegādātāju priekšlikumus izvērtē un sagatavo apspriedes ziņojumu, kurā norāda apspriedes dalībniekus, to priekšlikumus, pasūtītāja galvenos secinājumus un vērtējumu par apspriedes laikā saņemtajiem priekšlikumiem un iespējamo konkurenci iepirkumā.
5.4. Ārpus Elektronisko iepirkumu sistēmas un pēc apspriedes termiņa beigām  iesniegtie priekšlikumi netiek iekļauti apspriedes ziņojumā.
5.5. Apspriedes ziņojums ir vispārpieejama informācija, un to publicē Elektronisko iepirkumu sistēmā e-konkursu apakšsistēmā šīs apspriedes sadaļā “Komisijas atbildes un skaidrojumi”.
6. Apspriedes noteikumiem pievienotā publicējamā informācija:
6.1.  1. pielikums Dokumentācijas pilnveides priekšlikumi (veidlapa);
6.2.  2. pielikums Tehnisko specifikāciju projekti.

Centrs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

